Bitka o Basru

Bitka o Basru bola jednou z prvých bitiek vojny v Iraku. Britské vojská ako súčasť inváznych vojsk v nej bojovali o kontrolu nad druhým najväčším mestom v krajine. 7. obrnená brigáda (Púštne potkany) sa do Basry prebojovala 6. apríla. Ťažké boje prebiehali o mosty na západ od mesta, kde boli britské vojská sústavne napádané vojenskými aj polovojenskými jednotkami. Staré centrum mesta bolo pre vozidlá neprístupné. Túto oblasť dostal preto za úlohu dobyť britský Výsadkový pluk. Do mesta sa britským vojskám podarilo prebojovať až po dvoch týždňoch ťažkých bojov. Ich súčasťou bola aj najväčšia tanková bitka akej sa britské vojská zúčastnili od 2. svetovej vojny. Došlo k nej 27. marca a výsledkom bolo zničenie 14 irackých tankov.

Referencie 
 http://www.britains-smallwars.com/gulf2/Basra.html 
 http://www.comw.org/pda/0310rm8ap1.html#2.%20Basra%20area
 http://icasualties.org/Iraq/Fatalities.aspx 
 http://www.cbsnews.com/stories/2003/03/27/iraq/main546324.shtml

Bitky v Iraku
Bitky tretej vojny v Perzskom zálive
Bitky v 2003